OpenLLM-France/wikimedia huggingface dataset:
# Josep Rosell i Palau

Josep Rosell i Palau (Tremp, 1950) és un escenògraf i director artístic català. Va estudiar a l'Escola EINA. El 1971 va marxar a França, on contactà amb el grup d'artistes catalans coneguts com a Grup Català de París (Jaume Xifra, Joan Rabascall, Antoni Miralda i Bou i Benet Rossell).
El 1974 va anar a Madrid, on va fer ajudant de decoració de Francesc Betriu a la pel·lícula Furia española. També treballà com a ajudant de decoració a Guapa, rica y... especial (1976) i La viuda andaluza (1977), aquesta última de Betriu. Posteriorment va treballar en l'ambientació a La veritat sobre el cas Savolta (1978) d'Antonio Drove i Rèquiem per un camperol (1985) de Francesc Betriu.
Va debutar com a director artístic el 1979 a Los fieles sirvientes de Betriu i La muchacha de las bragas de oro de Vicente Aranda. El 1989 obtindria la seva primera candidatura al Goya a la millor direcció artística per Si te dicen que caí. Seria novament candidat per La pasión turca (1994), En brazos de la mujer madura (1997), La lengua de las mariposas (1999) i Juana la Loca (2001). Finalment li fou concedit per L'orfenat el 2007.
Endemés de la seva activitat cinematogràfica, ha estat professor a l'Institut del Teatre i a l'ESCAC, i el 2002 va muntar l'escenografia de Poe de Dagoll Dagom. També ha participat a les sèries de televisió Crónicas del mal, Carlos, Rey Emperador (2015) i Matadero (2019).

## Filmografia

* El vicari d'Olot (1981)
* La plaça del Diamant (1982)
* Pa d'àngel (1984)
* Si te dicen que caí (1989)
* Un negre amb un saxo (1989)
* Amantes (1991)
* El caso de Carmen Broto a La huella del crimen (1991)
* Monturiol, el senyor del mar (1993)
* La pasión turca (1994)
* Libertarias (1995)
* En brazos de la mujer madura (1997)
* La lengua de las mariposas (1999)
* Juana la Loca (2001)
* Trece campanadas (2002)
* Lisístrata (pel·lícula)
* Cosas que hacen que la vida valga la pena (2004)
* L'orfenat (2007)
* Perdona si te llamo amor (2014)
* Segon origen (2015)

## Referències

* ↑ Josep Rosell i Palau, Diccionari del Cinema a Catalunya
* ↑ Josep Rosell a IMDB

## Enllaços externs

* Josep Rosell a la base de dades de la BNE
# Centre de Llançament de Barreira do Inferno

El Centre de Llançament de Barreira do Inferno (portuguès: Centro de Lançamento da Barreira do Inferno; CLBI, trans. "Barrera de l'infern") és un port espacial de l'Agència Espacial Brasilera. Va ser creat en 1965, i se situa a la ciutat de Parnamirim, prop de Natal, la capital de l'estat de Rio Grande do Norte. Ha sigut utilitzat per a 233 llançaments de 1965 fins al a 2007, arribant a 1100 quilòmetres d'altitud.
Proveeix de suport de seguiment pels llançaments des del Centre de Llançament Alcántara i el Port Espacial Europeu de Kourou. El Centre de Llançament d'Alcántara va ser creat com a substitut del Centre de Llançament de Barreira do Inferno, perquè el creixement urbà a la rodalia del Centre de Llançament no va permetre les extensions de la base.

## Llançaments

Des de CLBI s'han llançat tota una sèrie de coets:
* Loki-Dart
* Nike-Cajun
* Orion-OLV
* Nike-Apache
* Aerobee 150
* Javelin
* Nike-Tomahawk
* Black Brant 4A
* Nike-Iroquois
* Boosted Dart
* Super Arcas
* Rocketsonde
* Black Brant 5C
* Black Brant 4B
* Paiute Tomahawk
* Castor Lance
* Black Brant 8B
* Sonda 3
* Skylark 12
* Cuckoo 4
* Nike Orion
* Sonda 4
* VLS-R1
* VS-30

### Projectat

* Operação São Lourenço - VS-40/SARA Suborbital I

## Referències

* ↑ «Centro De Lançamento Da Barreira Do Iinferno». Arxivat de l'original el 2013-09-04. [Consulta: 1r octubre 2015].
* ↑ «Natal» (en anglès). Encyclopedia Astronautica. [Consulta: 29 maig 2018].

## Enllaços externs

* Lloc web oficial Arxivat 2009-05-17 a Wayback Machine.
# Centre de Llançament de Sonmiani

El Centre de Llançament de Sonmiani és un port espacial que es troba a Sonmiani, en la província de Balochistan al Pakistan, aproximadament a 145 km al nord-oest de Karachi. Sonmiani es destaca per la investigació i desenvolupament de l'espai. La instal·lació espacial és operada per Space and Upper Atmosphere Research Commission (SUPARCO) de Pakistan.
El centre va ser dissenyat i construït per l'agència espacial estatunidenca, NASA. Les instal·lacions van esdevenir operatives el 7 de juny de 1962. Als anys noranta va ser modernitzat i eixamplat.

## Referències

* 1 2 «Sonmiani Flight Test Range (FTR)» (en anglès). NTI. [Consulta: 1r octubre 2015].
* ↑ «Astronautix.com Sonmiani» (en anglès). Today in Space History. Astronautix.com.

## Enllaços externs

* Centre de Llançament de Sonmiani - Lloc web oficial
# Jean Castaneda

Jean-Luc Castaneda (Sant-Etiève, Loira, el 20 de març de 1957) és un exfutbolista professional francès. Fou jugador del AS Saint-Etienne el 1975. També jugà amb la selecció i Olympique de Marsella. Fou entrenador de FC Istres i US Marseille Endoume.

## Referències

* 1 2 (francès) French Football Federation Profile
* ↑ «France – Trainers of First and Second Division Clubs». Arxivat de l'original el 2009-06-20. [Consulta: 3 febrer 2018].
# Radom (telecomunicacions)

Un radom és, en enginyeria de telecomunicacions, el recobriment d'una antena, i s'utilitza per protegir-la de les inclemències meteorològiques (pluja, vent, calamarsa, neu...), sense que les seves propietats electromagnètiques es vegin afectades i l'antena continuï sent transparent a les ones de ràdio. Es troba, per exemple, en radars muntats a l'exterior, ja sia en avions o en equip estàtic.

## Referències

* ↑ UNIVERSITAT POLITÈCNICA DE CATALUNYA; TERMCAT, CENTRE DE TERMINOLOGIA; ENCICLOPÈDIA CATALANA. Diccionari de telecomunicacions [en línia]. Barcelona: TERMCAT, Centre de Terminologia, 2017 [Consulta: 5 gener 2020].
# Radomsko

Radomsko és una ciutat polonesa a la riba del riu Radomka, al voivodat de Łódź. Radomsko va rebre l'estatus de ciutat per part del Duc de Sieradz, Leszek II el Negre, el 1266. Durant les reparticions de Polònia va romandre sota domini prussià fins a la invasió de Napoleó, que va incorporar-la al Gran Ducat de Varsòvia, al qual va pertànyer fins al 1815.
Des d'aleshores fins al final de la Primera Guerra Mundial va estar sota territori dominat per l'Imperi Rus, però en acabar la guerra va ser incorporada a la República de Polònia. La població cap al 1912 era de 18.732 habitants i en només deu anys va augmentar a 23.000. Fou destruïda pels bombardeigs de la Blitzkrieg de Hitler durant la Segona Guerra Mundial des del primer dia que començà la invasió de Polònia, quan tot d'autoritats nazis van instal·lar-s'hi.
Després de la Segona Guerra Mundial Radomsko estava destruïda, amb el desenvolupament industrial frenat completament, milers de ciutadans morts, refugiats o exiliats: la població va reduir-se a poc més de 8.000 habitants. Avui dia és la ciutat més poblada del districte.
# Marín (Pontevedra)

Marín és una ciutat de la província de Pontevedra, situada a la comarca do Morrazo a Galícia. Limita al nord amb la ria de Pontevedra, a l'est amb Pontevedra, al sud amb Vilaboa i Moaña i a l'oest amb Bueu. La població de Marín és de 25.562 habitants segons l'INE del 2012 repartits en una extensió de 36,68 km². El seu port pesquer és el més important de Galícia.
Antigament, Marín s'anomenava Sant Xiao de Ancorados pels vaixells que fondejaven en les seves proximitats, però pot ser una deformació popular de Encoirados. El pare Sarmiento afirma que el seu nom ve de la paraula llatina mare, que significa mar, però avui se sap que deriva del nom Marinus.
Alberga l'Escola Naval Militar.

## Parròquies

* Ardán (Santa María)
* O Campo (Santa María)
* Marín (San Xián)
* Marín (Santa María do Porto)
* Mogor (San Xurxo)
* San Tomé de Piñeiro (San Tomé)
* Seixo (Nosa Señora do Carme)

## Singularitat religiosa

La congregació evangèlica és de les més nombroses d'Espanya, i és el municipi amb més percentatge d'habitants d'aquesta confessió (el 10%, segons fonts de la mateixa Església Evangèlica de Marín) i és exemple de convivència interconfessional a la seva comunitat autònoma i també a la resta de l'estat. La congregació més gran en nombre d'assistents es reuneix al centre de la població, en un edifici de gran valor arquitectònic pel seu estil català decimonònic, i per ser centenari (inaugurat el 31 de desembre de 1899). Altres congregacions de Marín són l'Església Evangèlica de Seixo, que es reuneix en un altre edifici centenari a Seixo, i una altra congregació de tall pentecostal al centre de Marín.

## Economia

La pesca és la seva activitat econòmica principal. El seu port pesquer (42° 24′ N, 8° 42′ W) és el més important tant a escala regional (el primer de Galícia en captures, per davant del port de Vigo i el port de La Corunya) com a escala nacional, amb un tràfic de 2 milions de tones l'any 2002.

## Festes

Hi ha moltes festes a Marín, entre elles es pot destacar:
* Les Festes del Carmen, 16 de juliol, que són les més importants de la vila amb la celebració de nombrosos actes al llarg dels 10 dies que dura oficialment la festivitat.
* La Festa de Sant Miquel, 29 de setembre. En aquest dia es realitza la "Danza das espadas".
* La festa de la Sidra i de la poma, en Sant Tomé de Piñeiro, on els productes d'aquesta terra són la base de la festa.
* El "Entroido", on els marinenses i els visitants es disfressen. Compte amb nombroses actuacions en els seus carrers a més de desfilades i concursos. El dia gran d'aquest "Entroido" és l'anomenat "Enterro da sardiña".
Evolució demogràfica :
| 1900 | 1930 | 1950 | 1981 | 2004 | 2012 |
| 9.228 | 13.194 | 17.592 | 22.647 | 25.706 | 25.562 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) ||||||
# Myotis caucensis

Myotis caucensis és una espècie de ratpenat de la família dels vespertiliònids. Viu a les regions andines de Colòmbia, l'Equador i el Perú. Els seus hàbitats naturals són els boscos de plana, els boscos montans i la vegetació de matollar-estepa, on viu a altituds d'entre 200 i 2.600 msnm. Es tracta d'una espècie de Myotis de mida mitjana, amb els avantbraços de 36,1–38,4 mm i un pes de 4,5–6,3 g. Té el pelatge sedós i d'una certa llargada. El seu nom específic, caucensis, significa 'del Cauca' en llatí.

## Referències

* ↑ Moratelli, R.; Gardner, A. L.; De Oliveira, J. A.; Wilson, D. E. (2013) «Review of Myotis (Chiroptera, Vespertilionidae) from northern South America, including description of a new species». American Museum Novitates, 3.780: 1–36.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Alpine (Nova Jersey)

Alpine és una població dels Estats Units a l'estat de Nova Jersey. Segons el cens del 2008 tenia 2.480 habitants.

## Demografia

Segons el cens del 2000, Alpine tenia 2.183 habitants, 708 habitatges, i 623 famílies. La densitat de població era de 132,5 habitants/km².
Dels 708 habitatges en un 36,3% hi vivien nens de menys de 18 anys, en un 79,8% hi vivien parelles casades, en un 4,8% dones solteres, i en un 12% no eren unitats familiars. En el 9,9% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,24.
Per edats la població es repartia de la següent manera: un 24,7% tenia menys de 18 anys, un 5,4% entre 18 i 24, un 20,9% entre 25 i 44, un 34,2% de 45 a 60 i un 14,8% 65 anys o més.
L'edat mediana era de 44 anys. Per cada 100 dones de 18 o més anys hi havia 94,8 homes.
La renda mediana per habitatge era de 130.740 $ i la renda mediana per família de 134.068 $. Els homes tenien una renda mediana de 87.544 $ mentre que les dones 45.536 $. La renda per capita de la població era de 76.995 $. Aproximadament el 5,4% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alpine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Alpine». American Fact Finder. Oficina del Cens dels Estats Units, 12-01-2010.
Viccionari
# Contenidor (desambiguació)

«Contenidor» té aquests significats:
* Recipients per a contenir o emmagatzemar diversos elements:
** Contenidor estructura amb mides, materials i qualitat estandarditzats àmpliament utilitzats en els transport intermodal de mercaderies.
** Contenidor d'escombraries destinat a albergar productes de rebuig o deixalles, per al seu reciclatge o abocament.
* En els àmbits de la informàtica i multimèdia:
** Contenidor multimèdia per agrupar en un sol format diversos tipus de fitxers (d'àudio i imatge primordialment).
** Contenidor (estructura de dades) classe que permet emmagatzemar objectes d'una forma organitzada.
** Contenidor televisiu programa televisiu que conté diversos formats: entreteniment, informatiu, concursos, etc.
** Contenidor de programari, una aproximació de virtualització.
# Mare de Déu del Bon Succés de Cotlliure

La Mare de Déu del Bon Succés de Cotlliure és una capella de la vila de Cotlliure, a la comarca del Rosselló, de la Catalunya del Nord.
Està situada en un balcó, en un dels portals que es conserven de les muralles medievals de la vila de Cotlliure. És al capdamunt del carrer de Sant Vicenç, on aquest carrer es troba, a través d'aquest portal, amb el de la Fraternitat.
L'altar de la capella és damunt de l'arc del portal de la muralla, mirant vila endins. El poble assistent a les celebracions que s'hi duen a terme roman al bell mig del carrer de Sant Vicenç.

## Referències

* ↑ La capella de la Mare de Déu del Bon Succés en els ortofotomapes de l'IGN

## Bibliografia

* Gavín, Josep M. «Ros 100. La Mare de Déu del Bon Succés de Cotlliure». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
# Aloha

«Aloha» té aquests significats:
* Aloha (salutació), paraula hawaiana utilitzada per a saludar i beneir els visitants
* Aloha (cràter), cràter lunar al nord-oest de la carena de Montes Agricola, a la Oceanus Procellarum
* Aloha (Oregon), concentració de població designada pel cens dels Estats Units a l'estat d'Oregon
* Aloha (pel·lícula de 2015), pel·lícula del 2015
* Aloha Jewish Chapel, edifici a Pearl Harbor, Honolulu, en l'illa d'Oahu, en les Illes Hawaii
* Aloha Poké, franquícia espanyola de restaurants, especialitzada en el plat tradicional hawaià de poke
# Vernon (Ardecha)

Vernon és un municipi (Comuna francesa) al districte (arrondissement) de L'Argentièira, cantó (canton) de Joyeuse, dins el departament de l'Ardecha a Occitània, al sud de França. Està a 250 m d'altitud.
Vernon es troba a la regió administrativa francesa d'Alvèrnia-Roine-Alps (Alvèrnia-Roine-Alps) a la vora dreta del riu Beaume. Ocupa una superfície de 3,71 km², i té 217 habitants, (2006), amb una densitat de 54 hab/km². Hi ha un dolmen i una cova on es van trobar artefactes del paleolític.

## Referències

* ↑ Jullien, J.; Vial, A. «Fouille d'un abri sous roche à Vernon (Ardèche)» (en francès). Bulletin de la Société préhistorique française, 7, 4, 1910, pàg. 233–236. DOI: 10.3406/bspf.1910.11759.
* Vernon a la web de l'Institut géographique national
* Vernon a la web de l'Insee Arxivat 2012-10-15 a Wayback Machine.
* http://www.quid.fr/communes.html?mode=detail&id=34383&req=Vernon Arxivat 2009-09-20 a Wayback Machine. Vernon a la web de Quid
* Localització de Vernon sobre un mapa de comunes limítrofs
* Pla de Vernon a Mapquest
# Wilhelm Klemm

Wilhelm Karl Klemm (Guhrau, Niederschlesien, 5 gener 1896 - Gdańsk, 24 octubre 1985) fou un químic inorgànic i gestor científic alemany, considerat, juntament amb Paul Langevin, un dels pares de la magnetoquímica.

## Biografia

Després de servir a l'exèrcit entre 1914 i 1919, Klemm inicià els seus estudis de química a la Universitat de Breslau, i es graduà el 1923. Es doctorà en el camp de la química inorgànica a la Universitat de Hannover el 1927 amb Wilhelm Biltz (1877-1943), i el 1929 fou nomenat professor associat. El 1933 acceptà un lloc de professor a la Universitat Tècnica de Gdańsk, on fins al 1945 dirigí el Departament de Química Inorgànica. Els anys 1944-1945 fou vicerector de la Universitat. Després de sobreviure a la desnazificació -era membre del Partit Nacional Socialista i donava suport a membres de les SS- anà el 1947 a Kiel fins al seu retir a Munster. Fou president de la Societat Química Alemanya -que actualment dona un premi en el seu honor-, de 1965 a 1967 fou president de la IUPAC. Fou guardonat amb diversos doctorats honoris causa, i entre altres premis rebé el 1966 la creu federal del mèrit de la República Federal Alemanya. Fou coeditor de les revistes Zeitschrift für anorganische und allgemeine Chemie i de la Chemisches Zentralblatt.

## Obra

A Hannover creà la magnetoquímica, escrivint el llibre Magnetochemie que fou la principal referència fins a mitjan segle XX per a tots els químics en aquest camp. A Gdańsk estudià composts de fluor (SF₆, SeF₆, TeS₆, MoS₆ i WF₆) i refinà els plantejaments del químic alemany Eduard Zintl (1898-1941) sobre l'estructura de l'enllaç intermetàl·lic i establí el concepte de Zintl-Klemm. A Munster estudià sistemes intermetàl·lics (Li/Cu, Mn/Hg, A/M = As-Bi, etc.). El seu llibre de text per a química inorgànica (el «petit Klemm» de la col·lecció Göschen) i la seva introducció experimental a la química inorgànica (el «Biltz-Klemm-Fischer») foren llibres molt emprats pels estudiants de química alemanys.

## Referències

* 1 2 Hoppe, R.H «Wilhelm Klemm, 1896-1985». J. Fluorine Chem., 90, 1998, pàg. 177-179.
* ↑ Klemm, W.K. Magnetochemie. Leipzig: Akad. Verlag., 1936.
# Gonodactílids

Gonodactylidae és una família d'estomatòpodes.

## Gèneres

* Gonodactylaceus Manning, 1995
* Gonodactylellus Manning, 1995
* Gonodactyloideus Manning, 1984
* Gonodactylolus Manning, 1970
* Gonodactylopsis Manning, 1969
* Gonodactylus Berthold, 1827
* Hoplosquilla Holthuis, 1964
* Hoplosquilloides Manning, 1978c
* Neogonodactylus Manning, 1995

## Referències

* ↑ Ahyong, S. T.; Lowry, J. K. «Gonodactylidae» (en anglès). Stomatopoda: Families, 01-09-2001. Arxivat de l'original el 2001-09-28. [Consulta: 30 abril 2023].
* ↑ «Gonodactylidae» (en anglès). WoRMS, 2010.
# Amnirana darlingi

Amnirana darlingi és una espècie de granota que viu a Angola, Botswana, República Democràtica del Congo, Malawi, Moçambic, Namíbia, Zàmbia i Zimbàbue.

## Referències

* Poynton, J.C. & Channing, A. 2004. Amnirana darlingi. Llista Vermella d'Espècies Amenaçades de la UICN 2006. Accedit a data 20 d'abril del 2008.
# Anacroneuria cacute

Anacroneuria cacute és una espècie d'insecte plecòpter pertanyent a la família dels pèrlids.

## Alimentació

Les larves mengen simúlids i efemeròpters.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark & Maldonado, 2002. A: Maldonado, Stark & Cressa. Descriptions and records of Anacroneuria from Venezuela (Plecoptera: Perlidae). Aquatic Insects 24(3):223.
* 1 2 Catalogue of Life (anglès)
* ↑ Diet composition of the mature larvae of four Anacroneuria species (Plecoptera: Perlidae) from the Venezuelan Andes (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing (anglès)
* ↑ Descriptions and Records of Anacroneuria from Venezuela (Plecoptera: Perlidae) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):150.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 novembre 2011].

## Enllaços externs

* Encyclopedia of Life (anglès)
* svn2.assembla.com
# Anacroneuria bolivari

Anacroneuria bolivari és una espècie d'insecte plecòpter pertanyent a la família dels pèrlids.

## Descripció

* L'adult és principalment groguenc amb les vores del pronot de color marró i taques a la part basal de l'abdomen.
* Les ales anteriors de la femella fan 25 mm de llargària, la qual cosa li proporciona 54 mm d'envergadura alar.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Banks, 1914. Proc. Acad. Nat. Sci. Phila. 66:611.
* 1 2 3 Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):149.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:481.
* Stark, Zúñiga, Rojas & Baena, 1999. Spixiana 22(1):13-46.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 14 novembre 2011].

## Enllaços externs

* Encyclopedia of Life (anglès)
# Goran Dragić

Goran Dragić (nascut el 6 de maig de 1986) és un jugador professional de bàsquet eslovè. Internacional pel seu país, selecció eslovena, i jugador dels Chicago Bulls a la NBA. Anteriorment havia jugat a les lligues d'Eslovènia i Espanya. Dragić també ha jugat a franquícies NBA com Phoenix Suns, Miami Heat, Houston Rockets, Toronto Raptors o Brooklyn Nets.
Va liderar la selecció eslovena al seu primer títol FIBA com a estat independent, EuroBasket 2017, on va ser escollit com a millor jugador del torneig.

## Referències

* ↑ «Goran Dragic | Chicago Bulls» (en anglès). [Consulta: 26 agost 2022].
# Alfredo Zibechi

Alfredo Zibechi (Montevideo, 30 d'octubre de 1895 - ibídem, 19 de juny de 1958) va ser un futbolista uruguaià que va jugar a la posició de migcampista defensiu.

## Biografia

Durant els anys que va ser internacional amb la selecció de futbol de l'Uruguai (1915-1924), va aconseguir la medalla d'or olímpica als Jocs Olímpics d'estiu de 1924, a París. Així mateix, Zibechi va competir 7 cops al Campionat sud-americà de futbol amb la selecció uruguaiana, guanyant el torneig 3 vegades: 1916, 1920 i 1924.
Va morir a Montevideo el 1958 als 62 anys.

## Referències

* ↑ rsssf: Uruguay record international footballers (anglès)
* ↑ FIFA.com. «Fitxa d'Alfredo Zibechi» (en castellà). Arxivat de l'original el 2014-02-25. [Consulta: 29 agost 2011].

## Enllaços externs

* Perfil d'Alfredo Zibechi (anglès)
# Gogolevski

Gogolevski - Гоголевский (rus) - és un khútor del krai de Krasnodar, a Rússia. Es troba al Caucas Nord, a la vora del Sara-Kulak, tributari del riu Urup, afluent del riu Kuban, a 16 km al nord d'Otràdnaia i a 209 km al sud-est de Krasnodar.
Pertany al poble de Gussaróvskoie.